سبی: سالانہ سبی میلہ نا ایسری دود انا وخت آ خاص انگا مہمان صوبائی وزیر داخلہ و قبائلی امور میر ضیاء لانگو سردار چاکر خان ڈومکی اسٹیڈیم اٹ جتا جتا اسکول آتا چناتا کنڈآن جوان ءُ شو اس پیش کننگ آ ارا لکھ روپئی، بنیڈ انا درشانی ءِ کروک آ ٹیم تیکن ارا ارا لکھ روپئی، جوان پریس کوریج کننگ آ سبی پریس کلب نا صحافی تیکن ارا لکھ روپئی، سیکورٹی نا جوان انتظام کننگ آ ایف سی، پولیس و لیویز فورس نا ورنا تیکن اسہ اسہ لکھ روپئی انعام تننگ نا پڑو ءِ کرے۔ حوال نا رداٹ صوبائی وزیر داخلہ پارینے کہ میلہ نا سرسہبی ٹی سیکورٹی کارندہ غاتا بھلو کڑد اسے۔
(آن لائن)
